ผลักดันพื้นที่ทะเลน้อย จังหวัดพัทลุง ให้ได้รับมรดกวัฒนธรรมด้านการเกษตรของโลก ส่งเสริม Soft Power วิถีชีวิตไทยสู่สายตาชาวโลก
นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวว่า ตามนโยบายของนายกรัฐมนตรีให้ส่งเสริม Soft Power ทั้งอาหารไทย แหล่งท่องเที่ยว ศิลปวัฒนธรรม และวิถีชีวิตของคนไทย ให้เป็นที่เลื่องลือและยอมรับทั่วโลก โดยกระทรวงเกษตรและสหกรณ์ ได้ร่วมผลักดันให้พื้นที่บริเวณทะเลน้อย จังหวัดพัทลุง ได้รับมรดกทางวัฒนธรรมด้านการเกษตรของโลกโดยองค์การอาหารและการเกษตรแห่งสหประชาชาติ (FAO) ซึ่งบริเวณทะเลน้อยมีวิถีการเลี้ยงควายและวิถีเกษตรนิเวศ สืบทอดมากว่า 250 ปี ประกอบกับความอุดมสมบูรณ์ในพื้นที่ซึ่งตรงตามเกณฑ์ขององค์การ FAOองค์การอาหารและการเกษตรแห่งสหประชาชาติ ได้กำหนดเกณฑ์รับมกดกทางวัฒนธรรมไว้ 5 ด้าน ได้แก่ ความมั่งคงด้านอาหารและความเป็นอยู่ที่ดี ความหลากหลายทางชีวภาพการเกษตร ระบบความรู้ภูมิปัญญาท้องถิ่นที่มีมาแต่ดั้งเดิม วัฒนธรรมที่มีคุณค่าและความสวยงามของภูมิทัศน์และภูมิทัศน์ทางทะเล